VikipeediA 

Karjala keel 


See artikkel vajab toimetamist. (Aprill2009) 

Palun aita artiklit toimetada (https://et.wikipedia. 0 rg/w/index. php?title=Karjala_ke 
el&action=edit). (Kuidas ja millal see märkus eemaldada?) 



Karjala keel ( karjala ) on läänemeresoome keel, 
karjalaste emakeel. Lähedane soome keelele, millest ta 
erineb laiendatud fonoloogia ning hilisemate soome 
keele mõjutuste puudumise poolest. Karjala keelel on 
mitu kirjakeelt. Karjala keel kasutab tänapäeval ladina 
tähestikku. 

Karjala keelt räägitakse Venemaa Karjala vabariigis , 
Tveri oblastis^ ning umbes 5000 inimese poolt 
Soomes. 

Karjala keelel on neli peamist haru: 

■ päriskarjala keel 

■ põhja-karjala keel 

■ lõuna-karjala keel 

■ liwiko keel ehk Aunuse karjala keel 

■ lüüdi keel (mõnikord peetakse vepsa keele 
murdeks) 

■ tverikarjala keel 

Karjala keelt peetakse ohustatud keeleks.^ 

Karjala Vabariigis ilmub karjalakeelne ajaleht Oma Mua. 

Välislingid 


Karjala keel (karjala) 

Kõneldakse 

Venemaal (Karjala Vabariigis, 
Tveri oblastis), Soomes 

Piirkonnad 

Põhja-Euroopa 

Kokku 

kõnelejaid 

35 600 

Keelesugulus 

uurali keeled 
soomeugri keeled 
soome-saami keeled 
läänemeresoome keeled 

karjala keel 

Keelekoodid 

ISO 639-2 

krl 

ISO 639-3 

krl 



Karjala keele kõnelejate leviala Põhja- 
Euroopas. 

Petri Kallio läänemeresoome keelte klassifikatsiooni järgi pärineb 
karjala keel vepsa keelega (Valter Lang lisab siia ka isuri keele, mida 
Kallio ei käsitle) ühisest laadoga ehk muinaskarjala algkeelest. 

Viimane ei saanud Kallio arvates tekkida varem kui 700. aasta paiku 
pKr , mil Lääne-Soomele omane materiaalne kultuur hakkas jõudma 
Laadoga piirkonda. Karjala keele tekkimiskohana on nähtud 
Laadoga looderannikut.®® 

Tiit-Rein Viitso on välja pakkunud mõnevõrra erineva arengutee. 

Tema arvates pärineb küll enamik karjala keele murdeid koos vepsa 
murretega ühisest algkeelest, kuid põhjakarjala murre (ja isuri keel) 
saavad alguse erinevast läänemeresoome keeleharust.® Põhja- ja 
lõunakarjala ühisjooni seletab Viitso murdeliiduga ja võib-olla ka 
hõimuliiduga.® 

Karjalaste algseks tuumikalaks sai Karjala kannas.® Nende 
kultuuriline ja keeleline mõju kandus edaspidi naaberaladele, eriti 
põhja ja loode suunas Savosse, mille materiaalne kultuur hakkas 11.-12. sajandil muutuma karjalapäraseks. 
12.(?)/13.-14. sajandil toimus karjalastumine Isurimaal (ilmselt Neeva ja Ižora jõe ümbrus). 1270. aastal 
liideti karjalased ametlikult Novgorodi vürstiriigiga, kuid naaberpiirkondadega sarnast venestumist sellega 
ei kaasnenud.® Novgorodi võimu all olles jätkus karjalaste levik põhja suunas seni saamidega asustatud 
aladele ning kujunesid uued karjalaste rühmad ja murded/keeled (Aunuse karjala keel, lüüdi keel).® 

Vanim teadaolev karjalakeelne ja ühtlasi 
läänemeresoomekeelne kirjutis on Novgorodis 
arheoloogilistel väljakaevamistel leitud 13. sajandist 
pärinev kirillitsas kasetohutükile kraabitud Tohtkiri nr 
292.®. 


Pähkinäsaari rahulepingu (1323) tulemusel määrati 
Karjala kannase läänepool Rootsile ning kogu praegune 
Ida- ja Põhja-Soome Novgorodile. Vene-Rootsi sõja 
(1590-1595) käigus vallutas Rootsi ajutiselt kannase idaosa, mis põhjustas osade sealsete karjalaste 
pagemise Tverimaale, pannes nii aluse Tveri karjala asurkonnale ja tverikarjala keelele. Sealne 
keelekogukond suurenes põgenike arvel veelgi, kui kogu kannas 17. sajandil püsivamalt Rootsi alla läks.® 

19. sajandi soome rahvuslased pidasid karjala murdeid soome keele osaks ja karjalasi soome rahvuse 
osaks.'® 

Nõukogude Venemaa koosseisus moodustati autonoomne Karjala, mille ametlikeks keelteks said vene ja 
soome keel, karjala kirjakeele arendamisega seal ei tegeletud. Tveris moodustatud rahvusrajoonides (seal 
elas 58% Tveri karjalastest) võeti aga 1931. aastal kasutusele ladina tähestikul põhinev tverikarjala 
kirjakeel, avati karjalakeelne õpetajate seminar Lihhoslavlis ning karjala keelest sai õppeaine kohalikes 
koolides. Ilmuma hakkas karjalakeelne ajaleht Kolhozoin puoleh (hiljem Karjalan toži). 1937. aastal 
keelustati Karjalas soome keel ja selle asemel võeti kasutusele D. Bubrichi juhtimisel loodud kirillitsal 
põhinev ning paljude vene laenudega karjala kirjakeel. Uus kirjakeel võeti kasutusele ka Tveris. Veebruaris 
1939 Tveri-Karjala rahvusringkond likvideeriti ja kogu sealne ühiskondlik elu (sh haridus) muudeti 
venekeelseks. Pärast Talvesõda tunnustati Karjalas taas soome keelt vene keele kõrval ametliku keelena. 
Karjala kirjakeel ja selles välja antud kirjasõna kadusid käibelt.® 

Karjalakeelne tohtkiri, 13. sajandi keskpaik 

Seoses NSVL lagunemisega leidis Karjalas aset teatav rahvuslik 
taassünd. 1990. aastal hakkas ilmuma ajaleht Oma Mua, tehti 
karjalakeelseid raadio- ja telesaated.^ Alates 1990. aastate lõpust 
on üritatud karjala keelele anda ametlik staatus. Tänapäeval peab 
Karjala Vabariik karjala keelt iseseisvaks keeleks.^ Väiksemas 
ulatuses toimus karjalaste rahvuslik liikumine ka Tveris. 1992. aastal 
ilmus trükist tverikarjala aabits. Mõnedes koolides hakati 
valikainena õpetama tverikarjala keelt. Hiljem on Tveri karjalaste 
rahvuslik ind raugenud ning huvi oma keele ja kultuuri vastu 
kahanenud. Tveri karjalaste juures toimub kiire venestumine.^ 

Grammatika 


Uurali keelkonna kõigile keeltele omaselt puudub karjala keeles 
grammatiline sugu. 


Isikulised asesõnad 

"Onu Remuse jutte" karjala keeles 
(1939) 



Esita meediumifail 
Irina Novak räägib tverikarjala keele 
Tolmatševski murdes karjalastest ja 


karjala keelest (2018) 


PK 

Ainsus 

Mitmus 

1. 

mie 

myö 

2 . 

šie 

työ 

3 . 

hiän 

hyö 


AK 

Ainsus 

Mitmus 

1. 

mina 

mö 

2 . 

sina 

tö 

3 . 

hän 

hö 


TK 

Ainsus 

Mitmus 

1. 

mie 

myö 

2 . 

šie/sie 

työ 

3 . 

hiän 

hyö 


Küsisõnad 

Aunusekarjala küsisõnad: mi "mis", ken "kes", moine "kuidas", äijugo, min verran "kui palju", kus, mis 
"kus", kunnie, kunnepäi "kuhu", konzu "millal", mittuine "milline". 

Tverikarjala küsisõnad: mi "mis", ken "kes", kešsä, mišsä "kus", keh, mih "kuhu". 

■ Karjalakeelne proovivikipeediaj^ Incubatoris. 

■ Ott Heinapuu. Karjala keel sai Soomes vähemuskeele staatuse (http://www.epl.ee/artikkel/484 
147) EPL, 4. detsember 2009 


v ■ r (https://et.wikipedia.Org/w/index. php?title=Mall:Uurali_keeled&action=edit) Uurali keeled ja 


murded 

ugri keeled 

handi keel • mansi keel • ungari keel 

permi keeled 

komi keel (permikomi keel, jazva murre) • udmurdi keel 
(bessermani murre) 

mari keeled 

niidumari keel • mäemari keel (loodemari murre) 

mordva keeled 

ersa keel • mokša keel 

Akkala saami keel t • Inari saami keel • Kemi saami keel t • 

saami keeled 

Kildini saami keel • koltasaami keel • turjasaami keel • 

Lule saami keel • lõunasaami keel • Pite saami keel • 
põhjasaami keel • Urne saami keel 

eesti keel (mulgi keel, setu keel, tartu keel, võru keel) • isuri keel • 

läänemeresoome keeled 

karjala keel (liwiko ehk Aunuse karjala keel, lüüdi keel) • liivi keel • 
soome keel (kveeni keel, meä keel) • vadja keel (kreevini keel) • 
vepsa keel 

neenetsi keel (tundraneenetsi keel • metsaneenetsi keel) • 

samojeedi keeled 

eenetsi keel • nganassaani keel • sölkupi keel • kamassi keel t • 
matori keel t (koibali keel t) • juratsi keel t 

kindla klassifikatsioonita keeled 

meštšera keel t • muromi keel t • merja keel t • tšuudi keel t • 


Pärit leheküljelt "https://et.wikipedia.org/w/index.php?title=Karjala_keel&oldid=5416064" 


Selle lehekülje viimane muutmine: 12:59, 5. august 2019. 


















































































Tekst on kasutatav vastavalt Creative Commonsi litsentsile "Autorile viitamine + jagamine samadel tingimustel"; sellele 
võivad lisanduda täiendavad tingimused. Täpsemalt vaata Wikimedia kasutamistingimustest. 



